อ่านรีวิวร้านนี้เลยตามมาทาน ร้านอยู่ใกล้สี่แยกทำให้จอดรถไม่ได้ต้องเลยไปไกลประมาณนึงแล้วเดินย้อนกลับมา เดินประมาณ 200 เมตร ที่จอดมีน้อยมากใช้วัดดวงเอา ถ้าอยากกินจริงใช้วิธีสั่ง line man น่าจะสะดวกกว่าแต่พวกของทอดที่ใส่มาในก๋วยเตี๋ยวจะนิ่มเมื่อถึงบ้าน ที่ร้านไม่แยกของทอดให้เพราะก๋วยเตี๋ยวขายราคาไม่แพง ถ้าทานที่บ้านพวกของทอดที่ใส่มาในก๋วยเตี๋ยวแทบจะต้องหยิบทิ้งไป ทานแทบไม่ได้

ร้านมีที่นั่งด้านในหลายโต๊ะอยู่ ลูกค้าค่อนข้างเยอะ ราคาก๋วยเตี๋ยวธรรมดา 35 บาท ซึ่งปัจจุบันหาราคานี้ได้ยาก พิเศษแค่ 45 บาทเอง พวกของทอด สามารถสั่งเป็นแบบรวมได้ชามละ 20 บาท นับๆ ดูเหมือนได้มากกว่า 7 ชิ้น ให้มาอย่างเยอะ เสริฟพร้อมน้ำจิ้มออกรสหวานนิดๆ 

สั่งบะหมี่แห้งธรรมดา มาลองชิม แต่ชามเดียวก็อิ่มแล้ว เห็นลูกค้าส่วนใหญ่จะสั่งแบบพิเศษ (VIP) ชามโตมาก เท่าที่สังเกตปริมาณลูกชิ้นธรรมดากับพิเศษที่ซื้อกลับบ้าน ไม่แตกต่างกันมากเท่าไหร่ รสชาติโดยรวมค่อนข้างเฉยๆ กับก๋วยเตี๋ยวและลูกชิ้น ชอบสุดน่าจะเป็นฮื้อก้วย ลูกชิ้นอย่างอื่น ร้านลูกชิ้นปลาแถวพลับพลาไชยและเยาวราชจะเด็ดกว่า

เจ้าของที่เป็นผู้ชายไม่ค่อยรับแขกซักเท่าไหร่ แต่เจ้าของผู้หญิงจะอัธยาศัยดีกว่า ส่วนพวกน้ำดื่มชา/กาแฟ/น้ำผึ้งมะนาว สามารถสั่งร้านข้างๆ มาทานได้

สำหรับคนที่ชอบทานเกี๊ยวทอดอร่อยๆ แนะนำให้ไปลองทานที่ร้านมานาตรงประชาชื่น ของร้านนี้ของทอดเด่นสุดน่าจะเป็นเผือกทอด ชิ้นโต กรอบอร่อยดี